مہاراشٹر اسمبلی انتخابات، 2019ء

مہاراشٹر اسمبلی انتخابات، 2019ء  21 اکتوبر 2019ء کو مہاراشٹر اسمبلی کے 288 ارکان کو منتخب کرنے کے لیے منعقد ہوئے۔ انتخابات کا ٹرن آؤٹ کل 61.3% رہا اور قومی جمہوری اتحاد کی بھارتیہ جنتا پارٹی اور شیو سینا کو اکثریت کے ساتھ فتح حاصل ہوئی۔
انتخابات کے بعد حکومت سازی کو لے کردایاں بازو کی دونوں جماعتوں میں اختلاف ہو گیا اور دونوں نے اپنے راستے جدا کرلئے اور مہاراشٹر میں سیاسی بحران شروع ہو گیا۔ چونکہ کسی ایک جماعت کو مکمل اکثریت نہیں ملی لہذا کسی کی حکومت نہیں بن پائی اور ریاست میں صدر راج نافذ ہو گیا۔ ریاست کی چار بڑی سیاسی جماعتوں (بی جے پی، شیو سینا، این سی پی اور کانگریس) میں سے کسی نے حکومت بنانے کا دعوی نہیں کیا اور نہ کوئی اتحاد بن پایا۔ 23 نومبر 2019ء کو دیویندر فرنویس نے بطور وزیر اعلیٰ مہاراشٹر حلف لیا اور اجیت پوار نے بطور نائب وزیر اعلیٰ حلف لیا۔ 26 نومبر 2019ء کو دونوں نے استعفی دے دیا کیونکہ اسمبلی میں اکثریت جٹانے میں ناکام رہے۔ 28 نومبر 2019ء کو شیو سینا کے صدر ادھو ٹاکھرے کی قیادت میں شیو سینا، این سی پی اور کانگریس کا اتحاد بنا اور ادھو ٹھاکرے نے بطور وزیر اعلیٰ حلف لیا۔

پس منظر 
گزشتہ اسمبلی انتخابات 2014ء کو منعقد ہوئے تھے جس میں بھارتیہ جنتا پارٹی نے اکثریت کے ساتھ جیت حاصل کی تھی۔ بی جے پی نے دیویندر فرنویس کو وزیر اعلیٰ نامزد کیا۔

انتخابات کی تاریخ 
بھارتی الیکشن کمیشن نے حسب ذیل تاریخوں کا اعلان کیا تھا۔

سیاسی پارٹیاں اور انتخابی مہمیں

قومی جمہوری اتحاد 
شیو سینا اور بھارتیہ جنتا پارٹی کے مابین ما قبل انتخابات ہی قومی جمہوری اتحاد کے تحت انتخاباتی اتحاد قائم ہو گیا تھا مگر انتخابات کے بعد بی جے پی اور شیو سینا میں اختلاف ہو گیا اور شیو سینا این ڈی اے سے الگ ہو گئی۔

متحدہ ترقی پسند اتحاد 
انتخابات سے قبل انڈین نیشنل کانگریس (آئی این سی) اور راشٹروادی کانگریس پارٹی (این سی پی) کے مابین متحدہ ترقی پسند اتحاد کے تحت سیاسی اتحاد بنا۔ آئی این سی نے 145 نشستوں پر اپنے امیدوار اتارے وہیں این سی پی کے حصہ میں 123 نشستیں آئیں۔ یو پی اے کے تحت دیگر پارٹیوں نے بھی اپنے امیدوار اتارے جیسے راجو شیٹی کی سوابھیمانی شیتکری سنگھٹھن (4 نشستیں)، پیزینٹس اینڈ ورکرس پارٹی (6 نشستیں)، سجاموادی پارٹی (3 نشستیں)، بہوجن وکاس پارٹی (3 نشستیں) اور روی رانا کی سوابھیمان سنگھٹھن (ایک نشست۔) اپوزیشن نے دو نشستوں منکھاتو اور کوتھرد کے لیے مشترک امیدوار میدان میں اتارے۔ پپلز ریپبلک پارٹی (3 نشستیں) اور بہوجن ریپبلکن سوشلسٹ پارٹی (2 نشستیں) نے آئی این سی اور این سی پی کے نشان پر اپنے امیدوار اتارے۔ بعد میں سماجوادی پارٹی نے اتحاد سے علیحدگی اختیار کی اور 7 نشستوں پر اپنے امیدوار اتار دئے۔ شیو سینا نے اختلافات کی بنا پر این ڈی اے سے علیحدگی اختیار کی۔

دیگر 
مہاراشٹر کی کئی اہم سیاسی جماعتوں نے دونوں اتحادوں سے خود کو دور رکھا۔ ونچت بہوجن اغاڑی نے مکمل 288 نشستوں پر لڑنے کا اعلان کیا۔ آل انڈیا مجلس اتحاد المسلمین نے 44 نشستوں پر لڑنے کا فیصلہ کیا۔ اور مہاراشٹر نو نرمان سینا نے 103 نشستوں پر لڑنے کا فیصلہ کیا۔

کل 5543 امیدواروں نے پرچہ نامزدگی بھرا جن میں 3239 امیدوار انتخابات میں حصہ لینے کے اہل قرار پائے باقیوں کو الیشکن کمیشن نے نا اہل قرار دے دیا یا انہوں نے اپنا نام واپس لے لیا۔ سب سے کم امیدوار چپلون حلقہ میں تھے۔ وہاں نے کل 3 امیدوار ہی کھڑے ہوئے جبکہ ناندیڑ سے 38 امیدوار میدان میں تھے۔

شماریات

سروے اور پول

ووٹ شیئر

امیدوار بلحاظ نشست اور پارٹیاں

نتائج

نتائج بلحاظ پارٹی اور اتحاد

نتائج بلحاظ اسمبلی حلقہ

حوالہ جات 

مہاراشٹر میں 2010ء کی دہائی
ویکی ڈیٹا سے مطابقت رکھنے والی مختصر تفصیل